Concurs: Dissenya el teu espai jove Alfara del Patriarca

1. OBJECTE DEL CONCURS

Amb el motiu de la remodelació de l'Espai Jove d'Alfara del Patriarca i en el marc d'activitats programades per al mes de Desembre. L'ajuntament d'Alfara del Patriarca des de l'àrea de Joventut, volem promoure un concurs de disseny de l'espai jove, amb l'objectiu d'arreplegar les propostes de les persones joves d'Alfara del Patriarca per a garantir un espai adequat per a elles.

2. CARÀCTER DEL CONCURS

Volem saber els gustos i interessos de les persones joves d'Alfara del Patriarca, per a això creiem que el primer pas és generar una activitat on les pròpies persones usuàries de l'espai, puguen proposar i ser participes la seua construcció. I des de l'àrea de joventut, volem realitzar el concurs per a estar el més connectats possibles.

3. REQUISITS DE PARTICIPACIÓ

Podrà participar qualsevol persona que ho desitge , sempre que haja nascut a partir de l'any 2014 fins a 1994, tots dos inclusivament.

Les persones menors de 18 anys hauran d’adjuntar l’autorització familiar que figura al full d’inscripció si s'envia per correu.

Les obres originals s’han d’enviar a cjuvenil@alfaradelpatriarca.es o en la bústia que es trobarà en l'estand de la joventut el dia 12 de desembre. Si es envia per correu s'haurà d'especificar en l’assumpte del correu: Concurs Disenya el teu Espai Jove.

En el correu s’adjuntarà:

-L’obra amb el número de telèfon de la persona participant.

-Full d’inscripció, amb l’autorització familiar quan correspongui (ANNEX I).

Es podrà fer entrega, també, a través del Registre d’Entrada General de l’Ajuntament d’Alfara del Patriarca, dirigit a l’Àrea de Joventud, sota el títol: Concurs Disenya el teu Espai Jove.. S’adjuntarà l’obra original amb el número de telèfon de la persona participant, i el full d’inscripció, amb l’autorització familiar quan correspongui (ANNEX I).

4. CARACTERÍSTIQUES DE L’OBRA

Les propostes hauran d'indicar el nom complet, un correu electrònic i un numero de telèfon per a poder contactar amb el guanyador o guanyadora.

5. LLIURAMENT DE LES OBRES

Es podran enviar obres des del dia 5 de decembre al 12 de decembre, tots dos inclosos.

6. DOCUMENTACIÓ A PRESENTAR

- Proposta d’obra original.

- Full d’inscripció i, si és procedent, autorització familiar si es tracta d’una persona menor d’edat (ANNEX I).

7. PREMI

S'estableixen els següents premis:

Es repartirà un premi per valor de 50 euros que només es podrà gaudir a comerços locals d'Alfara del Patriarca, en la xarxa de comerços locals adherits a l'ajuntament. El premi no podrà ser canviat pel seu valor en metàl·lic i tindrà una duració de 6 mesos.

8. JURAT

El jurat estarà conformat pel personal tècnic dels següents departaments de l'Ajuntament d'Alfara del Patriarca Igualtat, Cultura, Joventut i Biblioteca. En finalitzar el termini, el jurat comunicarà via telefònica, o bé a través d’un correu electrònic, a les persones guanyadores del concurs que han sigut seleccionades. També es farà públic el seu nom l’última setmana de decembre de 2024 a través de les xarxes socials i web de l’ajuntament.

Es valorarà la creativitat en les obres i les propostes de les mateixes per a decidir a la persona guanyadora a criteri del jurat.

9. OBRES

Les obres que concursen han de ser originals i inèdites. No s’admetran obres guardonades o presentades en altres certàmens literaris abans que finalitze la convocatòria d’aquest premi. Les persones autores seran responsables de qualsevol reclamació que puga produir-se en relació amb l’autoria, al contingut dels relats i al possible plagi.

10. ACCEPTACIÓ DE LES BASES

- Les persones autores de les obres concursants es reconeixen autores d'aquestes obres i d'estar en ple dret de què aquestes siguin exposades i publicades, cedint aquest dret a l'organització, sempre esmentant l’autoria i títol de l'obra.

- Les persones participants accepten, mitjançant la seua participació en el present concurs, que els continguts i comentaris que vagin a ser publicats en les xarxes socials puguin ser compartits en els mitjans que els organitzadors estimen oportú.

- La participació en un concurs d’aquesta naturalesa suposa l’acceptació de les normes de les xarxes socials en les quals es difon.

- El termini per a recollir o sol·licitar les obres serà d’un mes, a partir del 27 de decembre. Les obres que no siguin recollides quedaran a disposició de l’Ajuntament.

- L’organització tindrà la màxima guarda de les obres presentades, però declina expressament tota responsabilitat derivada d’accidents imprevisibles, robatoris, furts o altra causa de força major.

- La participació en esta convocatòria suposa l’acceptació de les bases, l’incompliment de les quals donarà lloc a la seua exclusió.

- L’expressió creativa no haurà d’atemptar contra la intimitat, l’honor i la imatge de terceres persones, ni mostrar connotacions racistes, sexistes i/o discriminatòries, així com comentaris obscens, lascius, difamatoris o de qualsevol altre tipus que atempten contra la dignitat de terceres persones, contra la moral i/o contra l’ordre públic. La resolució del jurat serà inapel·lable. El jurat podrà resoldre aquelles situacions no previstes en aquestes bases, així com aquelles que es plantegen en la seua interpretació. Els premis podran declarar-se deserts si així ho considera el jurat.

11. TRACTAMENT DE LES DADES PERSONALS

Les dades personals seran tractades d’acord amb la Llei Orgànica 15/1999, de 13 de desembre, de protecció de dades de caràcter personal. Es podran exercir els drets d’accés, rectificació, cancel·lació i oposició a través del correu electrònic: cjuvenil@alfaradelpatriarca.es.